# Manual de l'analitzador de l'ús dels discs

## Introducció

L'analitzador de l'ús dels discs és una aplicació gràfica per analitzar l'ús dels discs en qualsevol entorn MATE. L'analitzador de l'ús dels discs pot escanejar fàcilment tot l'arbre complet del sistema de fitxers, o només una branca que l'usuari vulgui (ja sigui local o remota).

També detecta automàticament en temps real els canvis que es facin en el vostre directori d'inici així com qualsevol dispositiu muntat/desmuntat. L'analitzador de l'ús dels discs també proporciona una finestra de mapa d'arbre gràfic complet per a cada carpeta seleccionada.

## Primers passos

L'analitzador de l'ús dels discs es pot iniciar de tres maneres diferents:

- des del menú del Mate Aplicacions Accessoris;

- des d'una finestra del terminal;

- des del menú «Obre amb...» del Caja

Si voleu iniciar l'analitzador de l'ús dels discs des d'una finestra del terminal, només heu d'escriure:

`baobab <camí_complet_a_una_carpeta>`, i després premeu la tecla Retorn.

Si s'executa des del menú del Mate, l'analitzador de l'ús dels discs s'inicia i es manté en espera d'una acció per part de l'usuari.

Si inicieu l'analitzador de l'ús dels discs des del menú del Mate, es mostrarà la finestra següent.

### Finestra de l'analitzador de l'ús dels discs

Shows Disk Usage Analyzer main window. Contains menubar, display area, scrollbars, and statusbar.

L'usuari pot:

- iniciar un escaneig complet del sistema de fitxers;

- seleccionar una branca de carpeta local en concret per a escanejar

- seleccionar un servidor i carpeta remota per a escanejar

- establir les preferències

## Utilització

### Escaneig de tots el sistema de fitxers

Per iniciar un escaneig complet de tots els sistemes de fitxers seleccioneu Analitzador Escaneja el sistema de fitxers en la barra de menú, o premeu el botó de la barra d'eines Escaneja el sistema de fitxers.

Quan s'acaba el procés d'escaneig, obtindreu un arbre complet del vostre sistema de fitxers semblant al de la figura següent.

#### Escaneig complet del vostre sistema de fitxers amb l'analitzador de l'ús dels discs

Shows Disk Usage Analyzer full filesystem scan window. Contains menubar, display area, scrollbars, and statusbar.

Quan executeu un escaneig complet del sistema de fitxers, la finestra de l'analitzador de l'ús dels discs començarà a dibuixar l'arbre de seguida que el fil comenci a escanejar el sistema. També s'escanejaran totes les particions muntades en el sistema de fitxers.

L'analitzador de l'ús dels discs mostrarà les mides de l'arbre de carpetes com a espai ubicat. Això vol dir que les mides visualitzades fan referència a l'ús del disc actual i no a la mida aparent de la carpeta. Si voleu visualitzar la mida de fitxer aparent, desmarqueu l'opció Visualitza Espai ubicat .

L'analitzador de l'ús dels discs no tindrà en compte el directori /proc, ni les mides dels fitxers que no siguin fitxers físics. Per tant, ni els enllaços simbòlics, ni els blocs de caràcters ni els dispositius de blocs es tindran en compte en la mida del directori.

Els enllaços forts es gestionen de manera diferent: el primer enllaç fort es compta com a fitxer normal, mentre que els ﻿subsegüents enllaços al mateix dispositiu inode no es comptaran en el total, però es ressaltaran en la columna dreta de la finestra.

### Escaneig d'un sola carpeta

Per iniciar un escaneig d'un sola carpeta seleccioneu Analitzador Escaneja una carpeta... en el menú, o premeu el botó de la barra d'eines Escaneja una carpeta.

### Escaneig remot

Si necessiteu escanejar una carpeta d'un servidor remot, només heu de fer clic en la icona de la barra d'eines Escaneja una carpeta remota o seleccioneu Analitzador Escaneja una carpeta remota en el menú i s'obrirà el quadre de diàleg següent. L'analitzador de l'ús dels discs pot connectar-se a un servidor a través de ssh, ftp, smb, http i https.

#### Escaneig d'una carpeta remota amb l'analitzador de l'ús dels discs

Shows Disk Usage Analyzer remote folder dialog window.

## Preferències

Per canviar les preferències de l'aplicació analitzador de l'ús dels discs, escolliu Edita Preferències.

### Finestra de preferències de l'analitzador de l'ús dels discs

Preferences window

### Seleccioneu els dispositius que s'escanejaran

En la primera part de la finestra de preferències, es llisten tots els dispositius muntats. Feu clic en la casella de verificació per incloure/excloure la partició en les operacions d'escaneig del sistema de fitxers.

El dispositiu muntat a «/» no es pot excloure de l'escaneig.

### Habilita la monitorització de la carpeta d'inici de l'usuari

Si aquesta opció està activada, l'analitzador de l'ús dels discs monitoritzarà constantment qualsevol canvi extern a la carpeta d'inici i avisarà a l'usuari si s'afegeix/suprimeix un fitxer.

## Mapa d'arbre

El concepte de mapa d'arbre va ser desenvolupat per Ben Shneiderman a la dècada dels 90. Llegiu aquesta visió sobre els mapes d'arbre.

### Finestra del mapa d'arbre de l'analitzador de l'ús dels discs

Treemap's theory. Shows 2 treemap diagrams

La figura mostra un exemple de la teoria de mapa d'arbre. Cada node (tal com es mostra en el diagrama d'arbre) té un nom (una lletra) i una mida associada (un nombre). La mida de les fulles pot representar per exemple la mida de cada fitxer per si sol; la mida dels nodes que no són fulles és la suma de la mida dels seus fills.

El mapa d'arbre es construeix a través de subdivisions recursives del rectangle inicial. La mida de cada subrectangle correspon a la mida del node. La direcció de la subdivisió s'alterna per nivell: primer horitzontalment, després verticalment, etcètera. Com a resultat, el rectangle inicial es parteix en rectangles més petits, de manera que la mida de cada rectangle reflecteixi la mida de la fulla. Com a resultat d'aquesta construcció també queda reflectida l'estructura de l'arbre en el mapa d'arbre. El color i l'anotació serveixen per donar informació extra sobre les fulles.

Els mapes d'arbres són molt efectius quan la característica més important a mostrar és la mida.

## Diagrama d'anells

El diagrama d'anells és una representació gràfica de l'ús del disc per una carpeta en concret. Quan s'inicia l'aplicació se us notificarà l'ús del sistema de fitxers tal com es mostra a la figura següent:

### L'analitzador de l'ús dels discs mostra un diagrama d'anells amb l'ús del sistema de fitxers

After launching the application, it is showed the file system usage. Graphical representation on the right.

Quan inicieu l'escaneig d'una carpeta, es crea i es llista l'arbre de subdirectoris a la banda esquerra. Cada fila conté informació del nom, quan d'espai utilitza (el percentatge i la mida en KB, MB o GB) i el nombre d'elements (fitxers i directoris). Quan s'acaba el procés, es dibuixa el Diagrama d'anells a la banda dreta. Si atureu el procés abans que es completi, es mostrarà una representació parcial basada en els directoris que s'han analitzat.

### L'analitzador de l'ús dels discs mostra un diagrama d'anells amb l'ús d'una carpeta

After scanning a folder.

El diagrama d'anells és una composició d'anells concèntrics al voltant d'un cercle central. Aquest simbolitza la carpeta arrel de l'arbre parcial (o sigui, la carpeta que s'ha seleccionat per a escanejar). Cada anell representa un nivell en l'arbre central, o sigui, les subcarpetes de la carpeta arrel seran al primer anell i els nivells més profunds seran en els anells més exteriors del diagrama. Cada subcarpeta es representa per un sector del diagrama, l'angle d'obertura del qual és proporcional a la mida dels continguts de la carpeta i per a facilitar la visualització cada sector està pintat d'un color diferent. Es poden dibuixar fins a cinc nivells, si alguna carpeta del cinquè nivell encara conté subcarpetes es dibuixarà una corba negre al costat de la vora del sector de l'anell de la carpeta per a indicar-ho. Quan se seleccioni una carpeta perquè sigui l'arrel de l'arbre parcial, només es dibuixarà el cercle interior. Quan el ratolí passa per sobre una de les carpetes representades en el gràfic, aquest es ressaltarà i es mostrarà un indicador amb informació sobre el nom i la mida de la carpeta. Si conté subcarpetes, apareixeran uns indicadors grisos petits amb els noms de les subcarpetes. Potser no es mostraran tots els noms de les subcarpetes per evitar superposicions.

Podeu pujar i baixar per les files de la llista (i si voleu expandir les que tenen subcarpetes), la representació gràfica utilitzarà la carpeta seleccionada com a arrel de l'arbre parcial que representa. També es pot navegar per les carpetes des del diagrama d'anells mateix. Si feu clic a dins d'una carpeta, anireu més endins establint l'arrel del gràfic en la carpeta que heu seleccionat. Si premeu el botó del mig (no importa el lloc mentre sigui dintre del marc del diagrama d'anells) es mostrarà el diagrama de la carpeta pare de la que s'està representant.

El percentatge del radi de la carpeta pare que utilitza una carpeta es directament proporcional a la relació entre la mida de la carpeta pare i la pròpia carpeta. És fàcil d'entendre, ja que la mida d'una carpeta és igual o menor que la de la seva carpeta pare. Tot i que només es mostren carpetes en aquesta representació gràfica, també es tenen en compte els fitxers per a calcular la quantitat d'espai que ocupen les carpetes.